13. ΝΟΜΟΘΕΤ. ΔΙΑΤΑΓΜΑ υπ’ αριθ. 456 της 25/28 Φεβρ. 1970 (ΦΕΚ Α΄ 53) Περί ρυθμίσεως θεμάτων διδακτικού, βοηθητικού και διοικητικού προσωπικού των Ανωτάτων Βιομηχανικών Σχολών. Άρθρ.1.-1.Το ανώτερον διδακτικόν, το βοηθητικόν διδακτικόν και το διοικητικόν προσωπικόν των Ανωτάτων Βιομηχανικών Σχολών Πειραιώς και Θεσσαλονίκης, δικαιούται από της ισχύος του Ν.Δ. 4578/1966 «περί κυρώσεως Πράξεων Υπουργικού Συμβουλίου και άλλων τινών διατάξεων» τας αποδοχάς του αντιστοίχου προσωπικού της Ανωτάτης Σχολής Οικονομικών και Εμπορικών Επιστημών. 2.Δια την χορήγησιν προσαυξήσεως, λόγω ευδοκίμου παραγωγής εν τω αυτώ βαθμώ, εις τον εν παρ. 1 προσωπικόν, προσμετρείται και η προϋπηρεσία τούτου, η παρασχεθείσα εις τα ανωτέρω Σχολάς αφ’ ης αύται λειτουργούσαι υπό την μορφήν Ν.Π.Ι.Δ., μετετράπησαν εις Σχολάς Ανωτάτης Εκπαιδεύσεως δια των διατάξεων του Ν.Δ. 3876/1958 «περί συστάσεως Διευθύνσεως Βιοτεχνίας και άλλων τινών διατάξεων». «3.Αι διατάξεις της προηγουμένης παραγράφου εφαρμόζονται και εις τους υπηρετήσαντας υφ’ οιανδήποτε ιδιότητα εις τας Ανωτάτας Βιομηχανικάς Σχολάς Πειραιώς και Θεσσαλονίκης, οίτινες διωρίσθησαν ή μετετάγησαν μεταγενεστέρως εις Δημοσίας Υπηρεσίας ή Νομικά Πρόσωπα Δημοσίου Δικαίου». Η παρ. 3 προσετέθη δια του άρθρ. 1 Ν.Δ. 338/1974 (κατωτ. αριθ. 39). Άρθρ.2-1.Δια Β.Δ/των, εκδιδομένων προτάσει των Υπουργών Εθνικής Παιδείας, Οικονομικών και Κοινωνικών Υπηρεσιών, δύναται να ορίζηται, κατ’ επέκτασιν των κειμένων διατάξεων συμμετοχή του εν παρ. 1 του παρόντος Προσωπικού εις το Μετοχικόν Ταμείον Πολιτικών Υπαλλήλων, εις το Ταμείον Προνοίας Δημοσίων Υπαλλήλων και εις πάντα έτερον συγγενή ασφαλιστικόν φορέα. 2.Δια των αυτών Β. Δ/των καθορίζονται, τηρουμένων και των κειμένων διατάξεων, οι οικονομικοί όροι, αι προϋποθέσεις και η διαδικασία της συμμετοχής εις τα ανωτέρω Ταμεία, τα της εξαγοράς προηγουμένων ετών συνταξίμου υπηρεσίας ως και πάσα αναγκαία δια την εφαρμογήν του παρόντος λεπτομέρεια. 